Ing bab kamajêngan wau lajêng nuwuhakên pitakenan, punapa tumrapipun bôngsa Jawi èstri punika botên gadhah kamajêngan piyambak, ingkang botên sarana saking tuntunan kilenan. Ingkang makatên wau salugunipun inggih wontên, nanging tumraping wanita Jawi, limrahipun ingkang sampun majêng rumiyin tumrap ingkang sanès golongan priyantun, dados botên ing bab ulah sastra, mila kamajênganipun wau gêgayutan ing bab pados kêdha.têdha. Dene ingkang dipun tindakakên ing bab among dagang utawi padamêlan kriya sawatawis.